वैसे तो उद्योग तंबाकू पर ‘सिन टैक्स’ (पाप कर) की सिफारिश 40 प्रतिशत की दर से करने का विरोध कर रहा है पर यह जानना महत्वपूर्ण है कि भारत में तंबाकू कराधान अंतरराष्ट्रीय मानकों की तुलना में बहुत कम है। आईआईटी जोधपुर में असिस्टैंट प्रोफेसर डॉ. रिजो जॉन के मुताबिक,“विश्व स्वास्थ्य संगठन की हाल की एक रिपोर्ट से पता चलता है कि भारत में सिगरेट पर मौजूदाटैक्स की दर उसकी खुदरा बिक्री की कीमत की तुलना में श्रीलंका और बांग्लादेश जैसे पड़ोसीदेशों की तुलना में भी कम हैं। विश्व में इसका स्थान 80 वां है। 40% जीएसटी + मौजूदा दर सेकेंद्रीय उत्पाद शुल्क तंबाकू उत्पादों पर टैक्स के मौजूदा भार को बनाए रखेगा। यह भीमहत्वपूर्ण है कि राज्य तंबाकू उत्पादों पर टॉप अप टैक्स लगाने के अपने अधिकार कायम रखेंताकि तंबाकू और तंबाकू के उत्पादों को समय के साथ–साथ महंगा बनाया जा सके जिससे वेआम आदमी की पहुंच में न रहें।”